Paterna se suma a la proposta de la consellera Bravo i ultima una ordenança pròpia d'abolició de la prostitució
16/05/2022

# Paterna se suma a la proposta de la consellera Bravo i ultima una ordenança pròpia d'abolició de la prostitució

[![ Paterna se suma a la proposta de la consellera Bravo i ultima una ordenança pròpia d'abolició de la prostitució](/images/noticias/2022/5/8059/8059_lg.jpg)](/images/noticias/2022/5/8059/8059_lg.jpg)

16.05.2022

Amb aquest nou reglament, l'Ajuntament de Paterna es converteix en una de les primeres ciutats d'Espanya a tirar avant una ordenança per a garantir la llibertat els drets i llibertats de les dones i sancionar en el municipi aquelles conductes que afavoreixen la demanda i el consum de la prostitució.

L'Ajuntament de Paterna, a través de les regidories de Seguretat i Igualtat, s'ha sumat a la proposta que va llançar la setmana passada la consellera de Justícia i Interior, Gabriela Bravo d'incorporar en el marc jurídic municipal una ordenança que aborde la prostitució com una vulneració dels drets humans de les dones.

El consistori està ultimant ja l'Ordenança Municipal abolicionista de la prostitució i l'explotació sexual amb la qual l'Ajuntament busca protegir els drets de les víctimes del sistema de prostitució.

El nou reglament, que conté mesures de caràcter jurídic així com recursos psicosocials, està basat en el model d'ordenança abolicionista facilitat per la Generalitat Valenciana per a defensar i protegir les dones víctimes de prostitució i explotació sexual i per a garantir la convivència en els espais públics de manera que tota la ciutadania puga exercir lliurement els seus drets.

Referent a això, la Tinenta Alcalde de Seguretat, Núria Campos i la Regidora d'Igualtat, Isabel Segura han destacat _“amb aquesta nova ordenança Paterna fa un pas més en el seu defensa dels drets de la dona a més d'establir un règim de sancions en el municipi aquelles conductes que afavoreixen la demanda i el consum de la prostitució”._